NATO fillon manovra ushtarake në Poloni
Stërvitje në shkallë të gjerë në mbështetje të vendeve të Evropës qenrore dhe lindore
Polonia dhe më shumë se 20 vende anëtare të Aleancës së Atlantikut filluan sot një stëvitje ushtarake në shkallë të gjerë, si pjesë e përpjekjeve për të siguruar vendet e Evropës qendrore dhe lindore të cilat janë të shqetësuara nga veprimet e Rusisë në Ukrainën fqinje. NATO filloi sot manovrat ushtarake, më të mëdhatë ndonjëherë në Poloni, ndërsa vendet e Evropës qendrore dhe lindore po kërkojnë garanci për sigurinë e tyre, mes shqetësimeve që vijnë nga Rusia.Gjenerali Mark Milley është Shef i Shtabit të Ushtrisë amerikane: Kremlini tha se veprimet ushtarake pranë kufijve të Rusisë nuk kontribojnë për atmosferën e besimit dhe sigurisë në kontinent. , u shpreh shefi i politikës së jashtme ruse, Sergey Lavrov një ditë para fillimit të manovrave. Tensionet mes Rusisë dhe Perëndimit janë më të lartat që nga fundi i Luftës së Ftohtë. Edhe pse Rusia e kundërshton zgjerimin e NATO-s në ish shtetet sovjetike, Sekretari i Përgjithshëm i Aleancës Jens Stoltenberg, ka theksuar se “Lufta e Ftohtë i përket historisë dhe ashtu duam të mbetet”. Ushtria ruse po shqyrton mundësinë e dërgimit të raketave të teknologjisë së lartë, Iskander, në bazën e saj ushtarake më perëndimore të Baltikut, në Kaliningrad, që kufizohet me Poloninë dhe Lituaninë. NATO thotë se prania e saj ushtarake ka natyrë mbrojtëse dhe parandaluese dhe është e përqendruar ndaj kërcënimeve që vijnë nga Lindja e Mesme Manovrat ushtarake të koduara “Anakonda-16” që po zhvillohen në Poloni do të zgjasin 10 ditë. Në to marrin pjesë 31 mijë trupave, 3 mijë automjete, 105 aeroplanë dhe helikopterë dhe 12 anije luftarake. Ministri polak i mbrojtjes, Antoni Macierewicz. Në programin e stëvitjeve ushtarake përfshihen edhe operacione si ato të sulmeve natën me helikopterë, ndërtimi i urave dhe mbrojtja ajrore.